3 บอสหอบเงินแปลง SIRI-W2
ก่อนแปลงวอร์แรนต์ GOSSIP บจ.ดัง, 
16 ต.ค. 2560

รู้สึกว่า ช่วงนี้ราคาหุ้น บมจ.แสนสิริ (SIRI) จะคึกคักเป็นพิเศษ
ก็แหม…ข่าวดีทยอยหลั่งไหลเข้ามาเรื่อยๆ
ไม่ว่าจะเป็น…ยอดขายรุ่งพุ่งแรงจนตั้งอัพเป้าใหม่เป็น 4 หมื่นล้านบาท
ปูหนทางสู่ผลการดำเนินงานที่สดใส..
ช่วยสร้างความมั่นใจให้นักลงทุนเข้ามาถือหุ้น SIRI กันอย่างล้นหลาม
ก่อนสิ้นสุดการแปลง SIRI–W2 ในเดือนพ.ย.นี้
ปลายเดือนที่แล้ว “วันจักร์ บุรณศิริ” เพิ่งใช้สิทธิแปลง SIRI–W2 ไปหมาดๆ
จำนวนหุ้นราวๆ 40 ล้านหุ้น 100 ล้านบาท
ล่าสุดถึงคิวบอสใหญ่ “อภิชาติ จูตระกูล” เตรียมทุ่ม 100 ล้านบาทใช้สิทธิตาม
ฟาก “เศรษฐา ทวีสิน” ออกมาส่งสัญญาณเตรียมแปลง SIRI-W2 
หลังทยอยไล่เก็บไว้ในพอร์ตก่อนหน้านี้ทำให้ถืออยู่มากว่าถึง 10 เท่า
รวมๆ แล้วก็ประมาณ 400 ล้านหุ้น คิดเป็น 1,000 ล้านบาท
เห็น 3 บอสใหญ่ เทเงินลงทุนเพราะมั่นใจในธุรกิจมากสุดๆ ขนาดนี้
ต้องจับตากันให้ดีแล้วว่า…
SIRI จะเตรียมฮุกหมัดเด็ดในไตรมาส 4 ออกมาน่าตื่นเต้นขนาดไหน!